Document ID: 32002R1851

Κανονισμός (ΕΚ) αριθ. 1851/2002 της Επιτροπής
της 17ης Οκτωβρίου 2002
για τροποποίηση του κανονισμού (ΕΚ) αριθ. 1080/2002 σχετικά με το άνοιγμα διαρκούς δημοπρασίας για την εξαγωγή σίκαλης που έχει στην κατοχή του ο γερμανικός οργανισμός παρέμβασης με προορισμό ορισμένες τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 5,
Εκτιμώντας τα ακόλουθα:
(1) Ο κανονισμός (ΕΚ) αριθ. 1080/2002 της Επιτροπής(3) άνοιξε δημοπρασία για την εξαγωγή σίκαλης που κατέχεται από τον γερμανικό οργανισμό παρέμβασης. Οι προορισμοί που προβλέπονται για τις εν λόγω εξαγωγές είναι όλες οι τρίτες χώρες εκτός της ζώνης VII όπως αυτή ορίζεται στο παράρτημα του κανονισμού (ΕΟΚ) αριθ. 2145/92(4), όπως τροποποιήθηκε από τον κανονισμό (ΕΚ) αριθ. 3304/94(5), και εκτός της Εσθονίας, της Λιθουανίας, της Λετονίας, της Πολωνίας, της Τσεχικής Δημοκρατίας, της Σλοβακικής Δημοκρατίας, της Ουγγαρίας, της Νορβηγίας, των Φερόων Νήσων, της Ισλανδίας, της Ρωσίας, της Λευκορωσίας, της Βοσνίας-Ερζεγοβίνης, της Κροατίας, της Σλοβενίας, του εδάφους της πρώην Γιουγκοσλαβίας (εξαιρουμένης της Σλοβενίας, της Κροατίας και της Βοσνίας-Ερζεγοβίνης), της Αλβανίας, της Ρουμανίας, της Βουλγαρίας, της Αρμενίας, της Γεωργίας, του Αζερμπαϊτζάν, της Μολδαβίας, της Ουκρανίας, του Καζακστάν, της Κιργιζίας, του Ουζμπεκιστάν, του Τατζικιστάν και του Τουρκμενιστάν. Λαμβάνοντας υπόψη την κατάσταση των διαφόρων αγορών στις τρίτες χώρες, πρέπει να εξαιρεθεί η Ελβετία και το Λιχτενστάιν από τους προορισμούς που προβλέπονται από αυτή τη δημοπρασία.
(2) Πρέπει συνεπώς να τροποποιηθεί ο κανονισμός (ΕΚ) αριθ. 1080/2002 όσον αφορά ορισμένους προορισμούς που αναφέρονται για τις εξαγωγές.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 1 του άρθρου 2 του κανονισμού (ΕΚ) αριθ. 1080/2002 αντικαθίσταται από το ακόλουθο κείμενο: "1. Η δημοπρασία αφορά μέγιστη ποσότητα 1000000 τόνων σίκαλης που κατέχει ο γερμανικός οργανισμός παρέμβασης για εξαγωγή προς όλες τις τρίτες χώρες εκτός της ζώνης VII όπως αυτή ορίζεται στο παράρτημα του κανονισμού (ΕΟΚ) αριθ. 2145/92, και εκτός της Ελβετίας. του Λιχτενστάιν, της Εσθονίας, της Λιθουανίας, της Λετονίας, της Πολωνίας, της Τσεχικής Δημοκρατίας, της Σλοβακικής Δημοκρατίας, της Ουγγαρίας, της Νορβηγίας, των Φερόων Νήσων, της Ισλανδίας, της Ρωσίας, της Λευκορωσίας, της Βοσνίας-Ερζεγοβίνης, της Κροατίας, της Σλοβενίας, του εδάφους της πρώην Γιουγκοσλαβίας (εξαιρουμένης της Σλοβενίας, της Κροατίας και της Βοσνίας-Ερζεγοβίνης), της Αλβανίας, της Ρουμανίας, της Βουλγαρίας, της Αρμενίας, της Γεωργίας, του Αζερμπαϊτζάν, της Μολδαβίας, της Ουκρανίας, του Καζακστάν, της Κιργιζίας, του Ουζμπεκιστάν, του Τατζικιστάν και του Τουρκμενιστάν."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 2002.

Labels: 17
5
3
18
15